от Регламент (ЕС) 2018/1999, този принос може да бъде разпределен за съвместни проекти, съвместни проекти с трети държави, съвместни схеми за подпомагане, проекти с малък мащаб или за иновативни технологии, проекти в най-отдалечените региони и в изолирани или малки острови, разработването на проекти за внедряване на енергията от възобновяеми източници в енергийната система или други проекти, които допринасят за благоприятната рамка съгласно член 3, параграф 5 от Директива 2018/2001.
 4.Структурата на процедурата за предоставяне на безвъзмездни средства отговаря на следните принципи:
 а)осигуряване на състезателна процедура по отношение на заявленията за безвъзмездни средства с цел постигане на разходно ефективно използване на възобновяемата енергия;
 б)ограничаване на финансовия риск за заявителите по различни процедури за предоставяне на безвъзмездни средства;
 в)ограничаване на трансакционните разходи за заявителите и държавите членки с финансово участие.
 Член 16
 Обхват на процедурата за предоставяне на безвъзмездни средства
 1.Разпределянето на подпомагането под формата на безвъзмездни средства се осъществява чрез процедури за предоставяне на безвъзмездни средства, които могат да имат различен обхват според критериите, установени в член 4, параграф 5 от Директива (ЕС) 2018/2001, както следва:
 а)оценка на практическата осъществимост на неутрални по отношение на технологиите процедури за предоставяне на безвъзмездни средства, при които са допустими всички технологии съгласно Директива (ЕС) 2018/2001;
 б)алтернативно, разглеждане на използването на мултитехнологични процедури за предоставяне на безвъзмездни средства, при които са допустими само определени технологии съгласно Директива (ЕС) 2018/2001, които да се конкурират помежду си;
 в)специфични по отношение на технологиите процедури за предоставяне на безвъзмездни средства, при които е допустима една конкретна технология съгласно Директива (ЕС) 2018/2001;
 г)специфични по отношение на проекта процедури за предоставяне на безвъзмездни средства, при които разработчиците на проекти се конкурират в разработването на предварително определен проект, който може да съдържа ограничения до конкретна технология и/или конкретен производствен обект, предварително зададени от приемащата държава членка;
 д)специфични по отношение на крайната употреба процедури за предоставяне на безвъзмездни средства, при които са допустими само проекти, насочени към конкретна крайна употреба, като например отопление, охлаждане или транспорт.
 2.Комисията взема решение относно обхвата на процедурата за предоставяне на безвъзмездни средства, като отчита предпочитанията, изразени от държавите членки с финансово участие и приемащите държави членки, развитието на пазара на възобновяема енергия в Съюза и други обстоятелства, които са от значение.
 3.Процедурата за предоставяне на безвъзмездни средства, посочена в параграф 1 от настоящия член, може да бъде отворена за проекти за възобновяема енергия в секторите на електрическата енергия, топлинната енергия и енергията за охлаждане, както и транспорта, с цел да се проучи потенциалът за ефективност на разходите и да се насърчат сближаването и сътрудничеството.
 Член 17
 Форма и разпределяне на безвъзмездните средства
 1.Чрез механизма се разпределят безвъзмездни средства за:
 а)инвестиционна помощ, предоставена с цел увеличаване на мощностите за производство на възобновяема енергия;
 б)оперативна помощ, предоставена с цел стимулиране на експлоатацията на инсталации за възобновяема енергия чрез отпускане на премии в допълнение към пазарните приходи, както с фиксиран, така и с плаващ размер.
 2.Комисията взема решение относно формата на подкрепа по одобрените проекти за предоставяне на безвъзмездни средства, като отчита предпочитанията, които са изразили държавите членки с финансово